1.12 Om te skat en te bereken deur gepaste bewerkings toe te By OpenStax | Jobilize LLC
Om te skat en te bereken deur
1.12 Om te skat en te bereken deur gepaste bewerkings toe te pas
1. Ons het nou na ‘n paar tegnieke gekyk om antwoorde te bereken. In ons alledaagse lewe kry ons daagliks met “probleme” soos diè hieronder te doen. As ons dit nie kan oplos nie, sal ons bitter min berekeninge met vertroue kan doen. Deel in groepe van drie en kyk of julle die volgende probleme kan oplos. Jou opvoeder sal jul van die nodige folio voorsien.
1.1 Dimitri en sy vriende besluit om by die “Bites-and-Bits” restaurant te gaan eet.
Die spyskaart lyk so:
Kaas R9,99Ham en Kaas R12,99Eier R11,99Tamatie, ham en kaas R15,99Hoender R15,99
Koeldrank: Coke, Fanta, Sprite, Cream Soda R4,95
Melkskommel: Aarbei, Piesang, Sjokolade R8,95
Dimitri bestel ‘n ham-en-kaastoebroodjie en ‘n aarbei melkskommel.
Vusi bestel ‘n hoendertoebroodjie en ‘n Coke.
Nancy bestel ‘n eiertoebroodjie en ‘n sjokolade melkskommel.
As Dimitri aanbied om die rekening te betaal, wat gaan die uiteet hom kos?
1.2 Mnr. Zuma, hoof van die Laerskool Vasbyt, besluit om die saal se vloer met nuwe teëls te vervang. Hy koop dit en vra die leerders om dit saal toe te dra.
Die Graad 7’s dra 1 893 teëls; die Graad 6’e bring 976 teëls; die Graad 5’s dra 824 teëls en die Graad 4’s bring 769 teëls na die saal. Hoeveel teëls is altesaam na die saal gedra?
2. Verduidelik aan die res van die klas hoe julle groep die antwoorde bereken het.
3. Vergelyk jul metodes. Hoe verskil hulle van mekaar?
4. Gebruik ‘n sakrekenaar om die antwoorde te kontroleer.
1.6.1 finansiële kontekste (insluitend koop en verkoop, wins en verlies, en eenvoudige begrotings);
1.10.1 optelling en aftrekking in kolomme;